Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: Az Eredménykimutatás szerkezete és tartalma megegyezik a 250/2000. (XII. 24.) Korm. rendeletben (Szkr.)
Paragraph Index: 1030

23.A PÉNZÜGYI VÁLLALKOZÁSOK — Mérlegadatok részletezése A jelentés kitöltése A jelentésben a pénzügyi vállalkozás külön feltüntetett eszközeit, illetve forrásait kell részletezni. Az ügyfelekkel szembeni (21A4 sorkód) követeléseket szektorok szerint a „nem pénzügyi vállalkozások” a „háztartások”, s ezen belül a „lakosság” és az „egyéni vállalkozások” sorokban kell alábontani. Az ügyfelekkel szembeni követelések közül ki kell emelni és hasonló szektor szerinti részletezésben kimutatni a pénzügyi szolgáltatásokból (21A41 sorkód) származó követeléseket. A „nem pénzügyi vállalkozások” sort a járulékos vállalkozások adatai nélkül kell kitölteni. A hitelviszonyt megtestesítõ értékpapírok (21A51 sorkód), a részvények és más változó hozamú értékpapírok (21A52 sorkód), valamint a részvények, részesedések befektetési célra (21A53 sorkód) sorokat részletezni kell hitelintézetek, nem pénzügyi vállalatok és egyéb sorok szerint. A források tábla (21B1 sorkódú) „hitelintézetekkel szembeni kötelezettségek” sor alábontása során a hiteleket külön sorban lejárat szerint is meg kell jelentetni. Az ügyfelekkel szembeni kötelezettségeket szektor szerinti bontásban kell közölni. Ugyanezen a táblán kell közölni az auditált, éves beszámolóhoz kapcsolódó adatokat is.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes